****

**Budapest I. kerület Budavári Önkormányzat**

**Víziváros – Vár - Krisztinaváros – Tabán – Gellérthegy**

**POLGÁRMESTER**

Ellenjegyezte:

Dr. Brezoczki Erika Erzsébet

jegyző jogkörében eljáró aljegyző

**ELŐTERJESZTÉS**

**a Budapest I. kerület Budavári Önkormányzat Képviselő-testületének**

**2019. november 6-i ülésére**

# Tárgy: Alpolgármester megválasztása, illetményének és költségtérítésének megállapítása

**Előterjesztő:** Váradiné Naszályi Márta polgármester

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) bekezdése alapján a képviselő-testület az alakuló vagy az azt követő ülésen a törvény szabályai szerint, a polgármester előterjesztése alapján megválasztja az alpolgármestert, alpolgármestereket, dönt illetményükről, tiszteletdíjukról.

A 74. §(1) bekezdése értelmében a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.

Az Mötv. 74. § (2) bekezdése szerint az alpolgármester a polgármester irányításával látja el feladatait. Több alpolgármester esetén a polgármester bízza meg általános helyettesét.

Az Mötv. 75. § szerint az alpolgármesteri tisztség főállásban is ellátható. A főállású alpolgármester foglalkoztatási jogviszonya a helyi önkormányzat képviselő-testületének a tisztség főállásban történő betöltéséről szóló döntését követően, az alpolgármester megválasztásával jön létre.

Az Mötv. 46. § (2) bekezdésének b) pontja értelmében a képviselő-testület zárt ülést tart választás esetén az érintett kérésére.

A vonatkozó törvényi rendelkezések és a Budapest I. kerület Budavári Önkormányzat Képviselő-testületének a Képviselő-testület és Szervei Szervezeti és Működési Szabályzatáról szóló 7/2008. (IV.3.) Kt. rendelete (a továbbiakban: SzMSz.) alapján a képviselő-testület tagjai közül Gelencsér Ferenc József főállású alpolgármesterré választására teszek javaslatot.

Gelencsér Ferenc József a személyét érintő választás idejére nem kérte zárt ülés tartását.

Az Mötv. 80. § (1) bekezdése alapján a főállású alpolgármester illetményének összegét a polgármester illetménye 70–90%-a közötti összegben a képviselő-testület állapítja meg. A Kttv. 131. § (1) bekezdése alapján az illetményt száz forintra kerekítve kell megállapítani.

Fenti rendelkezések figyelembe vételével Gelencsér Ferenc József illetményét a polgármester illetményének 80%-ában, - a kerekítési szabályok alkalmazásával - 797.800,-Ft-ban javaslom megállapítani.

Az Mötv. 80. § (3) bekezdése értelmében a főállású alpolgármester havonta az illetményének 15%-ában meghatározott összegű költségtérítésre jogosult, melynek összege 119.670,-Ft.

Kérem a Tisztelt Képviselő–testületet a határozati javaslatok elfogadására.

**HATÁROZATI JAVASLATOK:**

I. Budapest I. kerület Budavári Önkormányzat Képviselő-testülete - a Magyarország helyi önkormányzatairól szóló 2011. évi CLXXIX. törvény 74. § (1) bekezdése alapján - Gelencsér Ferenc József önkormányzati képviselőt főállású alpolgármesterré választja.

Határidő: azonnal

Felelős: polgármester

II. Budapest I. kerület Budavári Önkormányzat Képviselő-testülete Gelencsér Ferenc József főállású alpolgármester havi illetményét - a Magyarország helyi önkormányzatairól szóló 2011. évi CLXXIX. törvény 80. § (1) és (3) bekezdése alapján - a polgármester illetményét alapul véve 797.800,-Ft-ban, a havi költségtérítését 119.670,-Ft-ban állapítja meg.

Határidő: azonnal

Felelős: polgármester

Budapest, 2019. október 30.

Váradiné Naszályi Márta

polgármester

*Az előterjesztést készítette: Dr. Brezoczki Erika Erzsébet / Dr. Erdei Katalin Judit*